《送足两师之嘉禾请藏却还庐山栖贤寺》
明代·释今沼

癯然鹤骨若为支，又向秋风话远离。遥请梵书来藏阁，便从匡远卧茅茨。

吴讴越榜添吟韵，瀑雨松涛助寂思。梦里溪山成独送，暮天愁拟碧云期。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。